Litenĉica montetaro

Litenĉica montetaro (ĉeĥe: Litenčická pahorkatina) estas membriĝinta montetaro kun areo 590 km², la plej alta monto estas Hradisko atinganta altecon 518 m s. m., meza alteco estas 293,7 m s. m., meza dekliviĝo 3°44´. La montetaro ricevis sian nomon laŭ kampurbo Litenčice.

Ĝi troviĝas en meza Moravio en distrikto Kroměříž en Regiono Zlín kaj en distrikto Vyškov en Sudmoravia regiono. Ĝi najbaras kun Vyškovská brána, Supramoravia valego, Ždánický les kaj Chřiby.

 Geomorfologio 
Geomorfologia tutaĵo Litenĉica montetaro estas konsisto de geomorfologia regiono Mezmoraviaj Karpatoj, kiu estas parto de geomorfologia subprovinco Eksteraj Okcidentaj Karpatoj.

Ĝi mem dividiĝas en tri geomorfologiajn subtutaĵojn:
 Buĉovica montetaro
 Orlovická vrchovina
 Zdounecká brázda

 Hidrologio 
La regiono estas deakvigata de riveroj Litava, kiu enfluiĝas en riveron Svratka, kaj Haná kaj Kotojedka, kiuj enfluiĝas en riveron Moravo.

 Turismaj interesaĵoj 
 Kastelo Bučovice: renesanca kastelo el la jaroj 1575-1585 kun parko kun areo 17,5 ha.
 Juda tombejo en Bučovice: konservitaj proksimume 400 tomboŝtonoj, la plej malnova el la jaro 1767.
 Chvalkovice: ventomuelejo super la municipo.
 Kastelo Komorov: empira kastelo el la jaroj 1811-1812 kun ampleksa angla parko.
 Nové Zámky: renesanca kastelo en Nesovice el la jaro 1561, ĝi estis neniam finkonstruita 
 Kastelo Slavkov u Brna: grandega baroka kastelo kun 115 ĉambroj kaj baroka parko kun areo 15,5 ha. En la kastelo estis post batalo ĉe Slavkov la 6-an de decembro 1805 subskribita armistico inter Aŭstrio kaj Francio.
 Sinagogo en Slavkov u Brna: novromanika sinagogo konstruita en la jaroj 1857-1858.
 Juda tombejo en Slavkov u Brna: fondita en la jaro 1744, konserviĝis proksimume 350 tomboŝtonoj.

 Pluaj fotoj 

 Referencoj 


Kategorio:Geografio de distrikto Kroměříž
Kategorio:Geografio de Regiono Zlín
Kategorio:Montetaroj en Ĉeĥio
Kategorio:Montaroj en Ĉeĥio
Kategorio:Geomorfologiaj tutaĵoj en Ĉeĥio
Kategorio:Geografio de Sudmoravia regiono
Kategorio:Geografio de distrikto Vyškov
Kategorio:Montaroj en Okcidentaj Karpatoj
Kategorio:Mezmoraviaj Karpatoj